A/S Danalea (oprindeligt A/S Byggeselskabet af 9. marts 1968) var et dansk rådgivende arkitekt- og ingeniørfirma, som var fællesejet af boligselskaber over hele landet. Selskabet har opført en lang række almene boligbebyggelser med tusinder af boliger. Selskabet gik siden konkurs i 1989.  Historie Som led i Sydjyllandsplanen - Boligministeriets plan for støttet montagebyggeri i Sydjylland - blev Byggeselskabet af 9. marts 1968 stiftet, og dette blev siden til Totalea-koncernen. Denne bestod af Danalea (ingeniør og arkitektvirksomhed), Casalea (kassettehusfabrik i Hvorslev) samt Jord og Beton (i dag Jorton), som stod for udførelsen. Fabrikken Boligbeton blev etableret til at dække det store behov for præfabrikerede betonelementer. Fabrikken ejes i dag af Jorton og er beliggende ved Løsning. I løbet af en tyveårig periode stod koncernen for over en million etagekvadratmeter boligbebyggelse over hele Danmark. Jørgen Kreiner-Jensen var fra 1971 til 1983 teknisk direktør i Danalea. Tormod Olesen var også knyttet til Danalea. Både Danalea og Totalea havde adresse på Bredgade 37 i København.